2001D0246 — DA — 06.04.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 27. marts 2001

om fastlæggelse af betingelserne for bekæmpelse og udryddelse af mund og klovesyge i Nederlandene i henhold til artikel 13 i direktiv 85/511/EØF

(meddelt under nummer K(2001) 1018)

(EØS-relevant tekst)

(2001/246/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 1 ), senest ændret ved direktiv 92/118/EØF ( 2 ), særlig artikel 10, under henvisning til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge ( 3 ), senest ændret ved akten vedrørende Østrigs, Sveriges og Finlands tiltrædelse, særlig artikel 13, stk. 3, og ud fra følgende betragtninger: (1) I henhold til artikel 13, stk. 3, i direktiv 85/511/EØF kan der nødvaccineres. (2) Ifølge principperne i denne artikel skal beslutningen om at indføre vaccination afvejes i forhold til de grundlæggende EF-interesser, som ikke må bringes i fare. (3) Efter rapporterne om udbrud af mund- og klovesyge i Det Forenede Kongerige, Frankrig, Nederlandene og Irland vedtog Kommissionen beslutning 2001/172/EF ( 4 ), 2001/208/EF ( 5 ), 2001/223/EF ( 6 ) og 2001/234/EF ( 7 ) om beskyttelsesforanstaltninger mod mund- og klovesyge i de respektive medlemsstater. (4) Ud over foranstaltningerne i direktiv 85/511/EØF anvender Nederlandene som sikkerhedsforanstaltning forebyggende aflivning af modtagelige dyr på bedrifter, der ligger i umiddelbar nærhed af smitteramte eller mistænkte bedrifter, idet der tages hensyn til den epidemiologiske situation og den store tæthed af modtagelige dyr i visse dele af landet. (5) Aflivning af dyr af sygdomsårsager skal ske i henhold til Rådets direktiv 93/119/EØF af 22. december 1993 om beskyttelse af dyr på slagte- eller aflivningstidspunktet ( 8 ). (6) Ved aflivning af store mængder dyr på smitteramte eller kontaminerede bedrifter kan kapaciteten til sikker destruktion af kroppe hurtigt blive opbrugt, hvilket uundgåeligt forsinker den forebyggende aflivning og kan føre til, at virusset spredes yderligere. (7) De nederlandske myndigheder har forelagt Kommissionen et program, hvor vaccination anvendes som et supplerende værktøj til at bekæmpe og udrydde mund- og klovesyge i forbindelse med forebyggende aflivning af dyr af modtagelige arter. Selv om anvendelsen af vaccine i forbindelse med forebyggende aflivning kun nytter, hvis aflivningen forventes at blive udsat i længere tid, end det tager at opbygge tilstrækkelig immunitet til effektivt at reducere spredningen af virus, bør den under ingen omstændigheder medføre, at arbejdet på at reducere antallet af dyr af modtagelige arter omkring udbruddene forsinkes. (8) Den Videnskabelige Komité for Dyrs Sundhed og Trivsel fremsatte i sin rapport af 10. marts 1999 henstillinger med hensyn til strategien for nødvaccination mod mund- og klovesyge, som skal følges ( 9 ). (9) Enhver form for vaccination er uundgåeligt til skade for mund- og klovesygestatus i den internationale handel, ikke blot for den medlemsstat eller den del af en medlemsstat, der vaccinerer. (10) Kommissionen må, inden den træffer afgørelse om nødvaccination, sikre sig, at de foranstaltninger, der skal træffes, mindst indbefatter dem, der er fastsat i artikel 13, stk. 3, første til sjette led, i direktiv 85/511/EØF. (11) Formålet med denne beslutning er at fastlægge betingelserne for Nederlandenes anvendelse af nødvaccination. (12) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — ud fra følgende betragtninger: VEDTAGET FØLGENDE BESLUTNING:

Artikel 1

I denne beslutning forstås ved:

1) »forebyggende aflivning« aflivning af modtagelige dyr på bedrifter inden for en bestemt radius omkring bedrifter, der er pålagt restriktioner som fastsat i artikel 4 og 5 i direktiv 85/511/EØF. Formålet er hurtigt at reducere antallet af dyr af modtagelige arter i et smitteramt område.

2) »forebyggende vaccination« nødvaccination af dyr af modtagelige arter på identificerede bedrifter i et bestemt område, vaccinationsområdet, der udelukkende foretages i forbindelse med forebyggende aflivning som defineret i stk. 1. Formålet er hurtigt at reducere mængden af virus, der cirkulerer og risikoen for, at virusset spredes uden for området, uden at den forebyggende aflivning forsinkes. Den forebyggende vaccination foretages kun, hvis den forebyggende aflivning af dyr af modtagelige arter må udsættes for en periode, der anslås at ville vare længere end den tid, det kræver effektivt at reducere virussets spredning ved immunisering, af mindst en af følgende årsager: — problemer med hensyn til aflivning af dyr af modtagelige arter i henhold til direktiv 93/119/EØF — problemer med hensyn til kapacitet til at destruere aflivede dyr i henhold til artikel 5, stk. 2, andet led, i direktiv 85/511/EØF.

▼M1

3) »beskyttende vaccination« er lig med nødvaccination af kvæg på identificerede bedrifter i vaccinationsområdet, der udelukkende foretages i forbindelse med forebyggende aflivning af visse kategorier af andre dyr af modtagelige arter som defineret i nr. 1, også i forbindelse med forebyggende vaccination som defineret i nr. 2. Formålet er hurtigt at reducere mængden af virus, der cirkulerer, og risikoen for, at virusset spredes uden for området, men vaccinationen sker på den betingelse, at dyr af modtagelige arter, der vaccineres i henhold til betingelserne for beskyttende vaccination, ikke bliver aflivet som en forebyggende foranstaltning.

▼M1

Artikel 2

1. Uanset Rådets direktiv 85/511/EØF, særlig artikel 4, 5 og 9, kan Nederlandenes ansvarlige myndigheder beslutte at foretage nødvaccination på de i bilagene fastsatte betingelser.

2. Inden den forebyggende og den beskyttende vaccination påbegyndes på de betingelser, der er fastsat i henholdsvis bilag I og II, sørger Nederlandene for, at medlemsstaterne og Kommissionen officielt får nærmere oplysninger om den geografiske og administrative afgrænsning af vaccinationsområdet, antallet af bedrifter og dyr af berørte arter og tidspunktet for påbegyndelsen og afslutningen af vaccinationen og omstændighederne, der har ført til beslutningen om at gennemføre foranstaltningerne.

Dernæst sørger Nederlandene for, at de oplysninger, der gives i henhold til første afsnit, snarest muligt suppleres med oplysninger om de aflivede eller vaccinerede dyr, navnlig antallet af aflivede dyr, antallet af berørte bedrifter og dyr, tidspunktet for aflivningens afslutning og ændringer af restriktionerne i de pågældende områder med hensyn til forebyggende vaccination, som er gennemført på de i bilag I fastsatte betingelser, og opretholdelsen af restriktioner på flytning af levende dyr og visse produkter fra dyr, som har undergået beskyttende vaccination, der er gennemført på de i bilag II fastsatte betingelser.

▼B

Artikel 3

Denne beslutning er rettet til medlemsstaterne.

▼M1

BILAG I



Betingelser for anvendelse af forebyggende vaccination til bekæmpelse og udryddelse af mund- og klovesyge i henhold til artikel 13, stk. 3, i direktiv 85/511/EØF 1 Det geografiske område, hvor der skal foretages forebyggende vaccination Vaccinationsområdet skal ligge i et område som fastsat i bilag III, litra A). I vaccinationsområdet gælder de i bilag I og, hvis det er relevant, bilag II til denne beslutning fastsatte restriktioner, jf. dog artikel 4, 5 og 9 i direktiv 85/511/EØF. Vaccinationsområdet skal ligge i de dele af Nederlandenes område, der er anført i bilag I til Kommissionens beslutning 2001/223/EF, som senest ændret. 2 Dyrearter, der skal vaccineres, og deres alder Alle dyr af modtagelige arter uafhængigt af køn, alder og drægtighedsstatus eller produktiv status. 3 Vaccinationskampagnens længde Kampagnen skal være afsluttet inden for 48 timer på bedrifter, der ligger i en radius på op til to km omkring en bedrift, der er undergivet de restriktioner, som er fastsat i artikel 4 eller 5 i direktiv 85/511/EØF. 4 Særlige restriktioner for vaccinerede dyr og produkter fra vaccinerede dyr Foranstaltningerne i artikel 4 i direktiv 85/511/EØF gælder for bedrifter, hvor der skal foretages forebyggende vaccination, indtil de vaccinerede dyr er blevet aflivet på de betingelser, der gælder for forebyggende vaccination. Hvis det er relevant, er disse bedrifter fortsat undergivet restriktionerne i bilag II med hensyn til kvæg. 5 Særlig identifikation og særlig registrering af de vaccinerede dyr Foranstaltningerne i artikel 4 i direktiv 85/511/EØF gælder for bedrifter, hvor der skal foretages forebyggende vaccination. Vaccinerede dyr skal på vaccinationstidspunktet forsynes med et mærke, som ikke kan slettes. 6 Andre spørgsmål vedrørende forebyggende vaccination 6.1 Ændring af områder, der er etableret i henhold til artikel 9 i direktiv 85/511/EØF Et overvågningsområde med en radius på mindst ti km omkring vaccinationsområdet, der er nævnt i punkt 1. 6.2 Den periode, hvor de foranstaltninger, der anvendes i de områder, som er etableret i henhold til artikel 9 i direktiv 85/511/EØF, skal gælde Foranstaltningerne i det i punkt 6.1 nævnte vaccinationsområde skal forblive i kraft i mindst 15 dage efter elimineringen af alle dyr af modtagelige arter, som er vaccineret i henhold til den forebyggende vaccination, og efter afslutningen af den første rengøring og desinfektion af den bedrift, hvor der er foretaget forebyggende vaccination. Foranstaltningerne gældende for overvågningsområdet skal forblive i kraft i beskyttelsesområdet i mindst yderligere 15 dage. Foranstaltningerne gældende for overvågningsområdet skal forblive i kraft i mindst 30 dage efter elimineringen af alle dyr af modtagelige arter, som er vaccineret i henhold til forebyggende vaccination, og afslutningen af den første rengøring og desinfektion af den bedrift, hvor den forebyggende vaccination har fundet sted, og i påkommende tilfælde skal overvågningsområdet opretholdes i overensstemmelse med punkt 6.2 i bilag II. 6.3 Gennemførelse af vaccinationskampagnen Vaccinationen skal foretages af en repræsentant for de ansvarlige myndigheder. Der skal være truffet foranstaltninger til at undgå eventuel spredning af virus. Restmængder af vaccine skal returneres til det sted, hvor vaccinen er udleveret, med en skriftlig angivelse af, hvor mange dyr der er vaccineret og hvor mange doser der er anvendt. 6.4 Den vaccine, der skal anvendes Den inaktiverede vaccine (mindst 6 PD50) skal være formuleret til den pågældende art og være effektiv mod den virustype, der er i cirkulation. Den skal anvendes i overensstemmelse med fabrikantens instrukser. 6.5 Eliminering af alle dyr af modtagelige arter på bedrifter, hvor der er foretaget forebyggende vaccination Snarest muligt og mindst på det tidligst mulige tidspunkt, når betingelserne i artikel 1, stk. 2, tredje afsnit, første og andet led, ikke længere er gældende. Aflivningen af dyr kan finde sted på dertil udpegede steder uden for bedriften, hvis der er gået mindst 14 dage siden afslutningen af vaccinationen af modtagelige dyr på den pågældende bedrift. Myndighederne skal sørge for ordentlig rengøring og desinfektion af stederne efter hver dags arbejde. 6.6 Oplysninger til Kommissionen om gennemførelsen af dette program Der forelægges en detaljeret rapport om gennemførelsen af programmet for Kommissionen og medlemsstaterne i Den Stående Veterinærkomité, før restriktionerne i punkt 6.1 og 6.2 ophæves.

▼M1

BILAG II



Betingelser for anvendelse af beskyttende vaccination til bekæmpelse og udryddelse af mund- og klovesyge i henhold til artikel 13, stk. 3, i direktiv 85/511/EØF 1 Det geografiske område, hvor der skal foretages beskyttende vaccination Vaccinationsområdet skal ligge i et område som fastsat i bilag III, litra B). I vaccinationsområdet gælder de restriktioner, der er fastsat i bilag IV til denne beslutning, jf. dog artikel 9 i direktiv 85/511/EØF. 2 Dyrearter, der skal vaccineres, og deres alder Alt kvæg på over en uge uafhængigt af køn, alder og drægtighedsstatus eller produktiv status. 3 Vaccinationskampagnens længde Vaccinationen skal være afsluttet inden for syv dage. 4 Særlige restriktioner for vaccinerede dyr og produkter fra vaccinerede dyr Foranstaltningerne i bilag IV og behandlinger af produkter fra vaccineret kvæg, som er fastsat i bilag V, VI, VII-A og VII-B. 5 Særlig identifikation og særlig registrering af de vaccinerede dyr — Alt kvæg skal identificeres i henhold til forordning (EF) nr. 1760/2000 (EFT L 204 af 11.8.2000, s. 1) — øremærkning på stedet af kalve på under 20 dage og anvendelse af et mærke, som ikke kan slettes med efterfølgende udstedelse af pas — indførelse af vaccinationsstatus i passet — indlæsning af vaccinationsoplysninger i data-basen, som er oprettet i henhold til forordning (EF) nr. 1760/2000. 6 Andre spørgsmål vedrørende beskyttende vaccination 6.1 Ændring af områder, der er etableret i henhold til artikel 9 i direktiv 85/511/EØF Et overvågningsområde med en radius på mindst ti km omkring vaccinationsområdet, der er nævnt i punkt 1. 6.2 Den periode, hvor de foranstaltninger, der anvendes i de områder, som er etableret i henhold til artikel 9 i direktiv 85/511/EØF, skal gælde Foranstaltningerne i vaccinationsområdet skal forblive i kraft, indtil de ophæves i henhold til punkt 6.6, jf. dog artikel 9 i direktiv 85/511/EØF og Kommissionens beslutning 2001/223/EF. 6.3 Gennemførelse af vaccinationskampagnen Vaccinationen skal foretages af en repræsentant for de ansvarlige myndigheder. Der skal være truffet foranstaltninger til at undgå eventuel spredning af virus. Restmængder af vaccine skal returneres til det sted, hvor vaccinen er udleveret, med en skriftlig angivelse af, hvor mange dyr der er vaccineret, og hvor mange doser der er anvendt. 6.4 Den vaccine, der skal anvendes Den inaktiverede vaccine (mindst 6 PD50) skal være formuleret til den pågældende art og være effektiv mod den virustype, der er i cirkulation. Den skal anvendes i overensstemmelse med fabrikantens instrukser. 6.5 Oplysninger til Kommissionen om gennemførelsen af dette program Der forelægges en detaljeret rapport om gennemførelsen af programmet for Kommissionen og medlemsstaterne i Den Stående Veterinærkomité, før restriktionerne i punkt 6.1 og 6.2 ophæves. 6.6 Ophævelse af restriktionerne I henhold til artikel 16, jf. dog artikel 9, i direktiv 85/511/EØF, og tidligst — 12 måneder efter afslutningen af foranstaltningerne i punkt 3 eller 12 måneder efter det sidste udbrud i vaccinationsområdet alt efter, hvilket der er det sidste tidspunkt, eller — tre måneder efter slagtningen af det sidst vaccinerede dyr.

BILAG III

A) Område med forebyggende vaccination: Områder i provinserne Gelderland, Overijssel, Noord-Brabant og Flevoland i Nederlandene som meddelt og beskrevet i henhold til artikel 2, stk. 2.

B) Område med beskyttende vaccination: Et område på ca. 25 km omkring Oene som meddelt og beskrevet i henhold til artikel 2, stk. 2.

BILAG IV

FORANSTALTNINGER I VACCINATIONSOMRÅDET FOR KVÆG, DER ER VACCINERET PÅ DE BETINGELSER, DER GÆLDER FOR BESKYTTENDE VACCINATION

1. Nederlandene sørger for, at følgende foranstaltninger anvendes i vaccinationsområdet i perioden fra vaccinationens start indtil mindst 30 dage efter vaccinationens afslutning: a) Flytning af levende vaccinerede kreaturer inden for og ud af vaccinationsområdet er forbudt. Som undtagelse fra ovennævnte forbud og efter en klinisk undersøgelse af de pågældende dyr og af oprindelsesbesætningen eller den besætning, de er afsendt fra, kan myndighederne tillade direkte transport af levende kreaturer til omgående slagtning på et af myndighederne udpeget slagteri, som ligger i vaccinationsområdet eller i undtagelsestilfælde, som hver gang skal godkendes af myndighederne, fortrinsvis tæt på dette område. b) Fersk kød fra vaccinerede dyr, som er slagtet i løbet af den i dette punkt nævnte periode, skal være forsynet med det mærke, der er fastsat i artikel 5a i direktiv 72/461/EØF, og skal oplagres og transporteres særskilt fra kød, som ikke er forsynet med dette mærke, og derefter transporteres til en af myndighederne udpeget virksomhed i plomberede beholdere til behandling i henhold til bilag V. c) Mælk og mejeriprodukter, der er fremstillet af vaccinerede dyr i den i dette punkt nævnte periode, kan afsættes i eller uden for vaccinationsområdet, hvis mindst en af de behandlinger, der er nævnt i bilag VII-A og VII-B, er blevet foretaget i en virksomhed, som ligger i vaccinationsområdet eller i undtagelsestilfælde, som hver gang skal godkendes af myndighederne, uden for dette område. Denne behandling skal være godkendt af veterinærmyndighederne. d) Opsamling af sæd til inseminering fra tyre, der holdes på stationer i vaccinationsområdet, suspenderes. Som undtagelse fra ovennævnte forbud kan myndighederne tillade opsamling af tyresæd til fremstilling af frossen sæd, der skal anvendes i vaccinationsområdet på tyrestationer i vaccinationsområdet, hvis det garanteres, at den sæd, der opsamles i denne periode, oplagres særskilt i mindst 30 dage og ikke afsendes, før følgende foranstaltninger er truffet: 1) donordyrene er blevet vaccineret efter en negativ prøve for antistoffer mod mund- og klovesygevirus og 2) alle modtagelige dyr på stationen på det pågældende tidspunkt har reageret negativt på en virusisolationsundersøgelse eller en godkendt prøve for antistof mod non-strukturelle proteiner, efter at den karantæneperiode, der er indført for sæden, er udløbet. e) Opsamling af æg og embryoner fra donorkreaturer er forbudt.

2. Nederlandene sørger for, at følgende foranstaltninger anvendes i vaccinationsområdet, efter at foranstaltningerne i punkt 1 er afsluttet, og indtil restriktionerne for vaccinationsområdet ophæves: a) Samhandelen i EF med kreaturer, der er vaccineret mod mund- og klovesyge, er forbudt. b) Samhandelen i EF med sæd, æg og embryoner fra kreaturer, der er vaccineret mod mund- og klovesyge, er forbudt. c) Opsamling af æg er forbudt. d) Kreaturer må kun flyttes på følgende betingelser: 1) Tidligst 3 måneder efter, at al vaccination er afsluttet, kan der i henhold til direktiv 85/511/EØF gives tilladelse til, at andre ikke-vaccinerede kreaturer end dem, der er nævnt i punkt 3), flyttes ud af vaccinationsområdet. Som undtagelse fra første afsnit kan Nederlandene tillade transport af ikke-vaccinerede kreaturer til et slagteri uden for vaccinationsområdet til omgående slagtning, hvis kødet skal behandles som nævnt i bilag VI. 2) Det er forbudt at flytte vaccinerede kreaturer ud af vaccinationsområdet, medmindre der er gået 12 måneder, efter at foranstaltningerne i punkt 1 er afsluttet, eller 12 måneder efter det sidste udbrud i området, alt efter hvilket der er det sidste tidspunkt. Som undtagelse fra første afsnit kan Nederlandene tillade transport af vaccinerede kreaturer til et udpeget slagteri uden for vaccinationsområdet til direkte slagtning, hvis kødet skal behandles som nævnt i bilag VI. 3) Vaccinerede moderdyrs ikke-vaccinerede afkom må ikke forlade oprindelsesbedriften, medmindre det enten transporteres: i) til et slagteri til omgående slagtning og kødet behandles som nævnt i bilag VI eller ii) til en anden bedrift i vaccinationsområdet eller iii) til en bedrift, efter at en serologisk prøve for antistof mod mund- og klovesygevirus har givet negativt resultat. e) Restriktionerne for fersk kød, der er fremstillet af vaccinerede kreaturer som fastsat i bilag VI, og for kødprodukter som fastsat i bilag V, gælder, indtil flytningsrestriktionerne for vaccinerede kreaturer er blevet ophævet i henhold til artikel 16 i direktiv 85/511/EØF, og under alle omstændigheder i mindst 12 måneder efter, at vaccinationen er afsluttet, eller 12 måneder efter det sidste udbrud i vaccinationsområdet, alt efter hvilket der er det sidste tidspunkt, eller 3 måneder efter slagtningen af det sidst vaccinerede kreatur. f) Restriktionerne for frisk mælk fra vaccinerede kreaturer og mejeriprodukter fremstillet af denne mælk som fastsat i bilag VII-A og VII-B gælder, indtil flytningsrestriktionerne for vaccinerede kreaturer er blevet ophævet i henhold til artikel 16 i direktiv 85/511/EØF, og under alle omstændigheder i mindst 12 måneder efter, at vaccinationen er afsluttet, eller 12 måneder efter det sidste udbrud i vaccinationsområdet, alt efter hvilket der er det sidste tidspunkt, eller 3 måneder efter slagtningen af det sidst vaccinerede kreatur.

BILAG V



BEHANDLING AF KØD FOR AT TILINTETGØRE MUND- OG KLOVESYGEVIRUS Behandling Mund- og klovesyge a) Varmebehandling i en hermetisk lukket beholder til en F0 -værdi på 3,00 eller derover + b) Varmebehandling ved en minimumstemperatur på 70 °C, der skal opnås overalt i kødet + c) Varmebehandling i en hermetisk lukket beholder til mindst 60 °C i mindst 4 timer, idet centrumstemperaturen inden for denne periode i 30 minutter skal være på mindst 70 °C + d) Naturlig fermentering og modning i mindst 9 måneder for udbenet kød, som resulterer i følgende karakteristika: en aw-værdi på højst 0,93 og en pH-værdi på højst 6,0 + e) Som anført under litra d), men kødet kan indeholde ben. Der skal træffes de fornødne foranstaltninger til at undgå krydskontamination + f) Varmebehandling, som sikrer en centrumstemperatur på mindst 65 °C i den tid, der er nødvendig for at opnå en pasteuriseringsværdi (pv) på mindst 40 + »+«: Anerkendt effektivitet

BILAG VI

BEHANDLING AF FERSK KØD

1. Udbenet fersk kød: Kød som defineret i artikel 2, litra a), i Rådets direktiv 64/433/EØF og mellemgulv, men eksklusive slagteaffald, hvorfra knogler og de vigtigste tilgængelige lymfekirtler er blevet fjernet.

2. Afpudset slagteaffald: — hjerter, hvorfra lymfekirtler, bindevæv og vedhængende fedt er helt fjernet — levere, hvorfra lymfekirtler, vedhængende bindevæv og fedt er helt fjernet — hele tyggemuskler efter snit i henhold til kapitel VIII, punkt 41, litra Aa), i bilag I til direktiv 64/433/EØF, hvorfra lymfekirtler, bindevæv og vedhængende fedt er helt fjernet — tunger med epitel og uden knogler, brusk og tonsiller — lunger, hvorfra luftrøret, hovedbronchierne og de mediastinale og bronchiale lymfekirtler er fjernet — andet slagteaffald uden ben eller brusk, hvorfra lymfekirtler, bindevæv, vedhængende fedt og slim er helt fjernet.

3. Modning — modning af slagtekroppe ved en temperatur på over + 2 °C i mindst 24 timer — pH-værdien i midten af Longissimus dorsi skal være registreret som mindre end 6,0.

4. Der skal være anvendt effektive foranstaltninger til at undgå krydskontamination.

BILAG VII-A

BEHANDLING FOR AT TILINTETGØRE MUND- OG KLOVESYGEVIRUS I KONSUMMÆLK

Mælken skal behandles i henhold til punkt 1, og der skal i alle tilfælde træffes de nødvendige forholdsregler til at undgå, at mælken eller mejeriprodukterne kommer i kontakt med en potentiel kilde til mund- og klovesygevirus efter behandlingen.

1. Konsummælk skal mindst undergå en af følgende behandlinger: 1.1. sterilisation til en F0-værdi på mindst 3,00 1.2. enkelt UHT ( 10 )-behandling 1.3. dobbelt HTST ( 11 )-behandling af mælk med en pH-værdi på over 7,0 1.4. enkelt HTST-behandling af mælk med en pH-værdi på under 7,0 1.5. enkelt HTST-behandling kombineret med en anden fysisk behandling, der består i 1.5.1. endnu en varmebehandling, så mælken efter behandlingen giver en negativ peroxydaseprøve, eller 1.5.2. nedsættelse af pH-værdien til < 6 i mindst en time eller 1.5.3. yderligere opvarmning til mindst 72 °C kombineret med tørring.

2. Mælkebaserede produkter skal være fremstillet af mælk, der har gennemgået den i punkt 1 nævnte behandling.

BILAG VII-B

BEHANDLING FOR AT TILINTETGØRE MUND- OG KLOVESYGEVIRUS I ANDEN MÆLK END KONSUMMÆLK OG I MÆLK TIL FODERBRUG

Mælk og mælkebaserede produkter skal behandles i henhold til punkt 1-3 alt efter, hvad mælken eller de mælkebaserede produkter skal bruges til, og der skal i alle tilfælde træffes de nødvendige forholdsregler til at undgå, at mælken eller de mælkebaserede produkter kommer i kontakt med en potentiel kilde til mund- og klovesygevirus efter behandlingen.

1. Anden mælk end konsummælk og mælk til foderbrug skal mindst undergå en af følgende behandlinger: 1.1. sterilisation til en F0-værdi på mindst 3,00 1.2. enkelt UHT ( 12 ) kombineret med en anden fysisk behandling som nævnt i punkt 1.4.1 eller 1.4.2 1.3. dobbelt HTST ( 13 ) 1.4. enkelt HTST kombineret med en anden fysisk behandling, som enten består i 1.4.1. nedsættelse af pH-værdien < 6 i mindst en time eller 1.4.2. yderligere opvarmning til mindst 72 °C kombineret med tørring.

2. Mælkebaserede produkter, der ikke er bestemt til konsum, skal være fremstillet af mælk, som har gennemgået de i punkt 1 nævnte behandlinger.

3. Mælkebaserede produkter til foderbrug skal være fremstillet af mælk, som har gennemgået en af de i punkt 1.1, 1.2 eller 1.4 nævnte behandlinger.

4. Valle, der skal anvendes til fodring af svin, og som er fremstillet af mælk, der er behandlet i henhold til punkt 1, skal indsamles mindst 16 timer efter koagulering af mælken, og dens pH-værdi skal registreres som < 6,0, inden den transporteres til svinebedrifterne.

( 1 ) EFT L 224 af 18.8.1990, s. 29.

( 2 ) EFT L 62 af 15.3.1993, s. 49.

( 3 ) EFT L 315 af 26.11.1985, s. 11.

( 4 ) EFT L 62 af 2.3.2001, s. 22.

( 5 ) EFT L 73 af 15.3.2001, s. 38.

( 6 ) EFT L 82 af 22.3.2001, s. 29.

( 7 ) EFT L 84 af 23.3.2001, s. 62.

( 8 ) EFT L 340 af 31.12.1993, s. 21.

( 9 ) http://europa.eu.int/comm/food/fs/sc/scah/outcome_en.html

( 10 ) UHT = Behandling ved ultrahøj temperatur (130 °C i 2-3 sek.).

( 11 ) HTST = Pasteurisering i kort tid ved høj temperatur (72 °C i 15-17 sek.) eller tilsvarende pasteuriseringseffekt, der giver en negativ reaktion på en fosfataseprøve.

( 12 ) UHT = Behandling ved ultrahøj temperatur (130 °C i 2-3 sek.).

( 13 ) HTST = Pasteurisering i kort tid ved høj temperatur (72 °C i 15-17 sek.) eller tilsvarende pasteuriseringseffekt, der giver en negativ reaktion på en fosfataseprøve.